সে বাংলাদেশের পাঠকদের হৃদয় জয় করে পশ্চিম বাংলায়ও এক বিশাল পাঠকগোষ্ঠী তৈরি করেছিল। তার হিমু চরিত্রটি এখানেও তুমুল জনপ্রিয়। তার নন্দিত নরকে পড়ার পর মুগ্ধ হয়ে গিয়েছিলাম। বইটি খুবই ভালো লেগেছিল। এমনকি এখানকার দেশ পত্রিকায় পত্রিকায় বইটি সম্পর্কে একটি কলামও লিখি। তখন তাকে চিনতাম না। কিন্তু সে কলামটির খবর সে ঠিকই পেয়ে গিয়েছিল। তার সঙ্গে পরিচয় হওয়ার পর সে আমাকে বলেছিল নন্দিত নরকে নিয়ে আমিই নাকি তার সাহিত্য জীবনের প্রথম সমালোচনা করি। যা তাকে প্রেরণা জুগিয়েছিল। এরপর থেকেই আমাদের নিয়মিত যোগাযোগ হত। এপার বাংলায়ও সে সমান জনপ্রিয় ছিল। তার জনপ্রিয়তা এতোটাই ছিল যে, দেশ পত্রিকার শারদীয় সংখ্যায় টানা আটবছর তার উপন্যাস ছাপা হয়েছে। পশ্চিম বাংলার কোনো লেখকের ভাগ্যে এই ভালোবাসা জোটেনি। এতেই প্রমাণ হয় তার ভক্তকুলের পরিধি কত বড়।’